b'\n_START_ARTICLE_\nInternsystem\n_START_PARAGRAPH_\nInternsystem AS ble startet i 1970 av Inge Hyldmo, da med agenturet p\xc3\xa5 Max Manus intercom. Max Manus ble drevet av den kjente krigshelten med samme navn._NEWLINE_Internsystem het den gang Internsystem \xe2\x80\x93 I. Hyldmo AS og var et enkeltmannsforetak. Firmaet var et av de f\xc3\xb8rste i landet til \xc3\xa5 selge mobiltelefoner. Det begynte med at de hadde agentur p\xc3\xa5 Sonab og SRA NMT-mobiltelefoner. Etterhvert kom nye merker til og markedet beveget seg bort fra rene agenturer og over til mer fri konkurranse. Dette bragte nye merker inn i portef\xc3\xb8ljen, som Ericsson, Panasonic og Simonsen Telecom._NEWLINE_Markedet gikk opp og ned, og akkurat som resten av markedet fikk Internsystem problemer p\xc3\xa5 slutten av 1980-\xc3\xa5rene. Driften ble flyttet til egeneide lokaler p\xc3\xa5 Gr\xc3\xa5lum f\xc3\xb8r man i 1991 flyttet til Borg Bygget p\xc3\xa5 Gr\xc3\xa5lum._NEWLINE_I 1992 var Internsystem en av 13 stiftere av kjeden GSM-Senter (som senere ble Klart Svar). Kjeden slo seg opp sammen med NetCom GSM og var en av hovedgrunnene til NetComs suksess b\xc3\xa5de i oppstartsfasen og i vekstperioden._NEWLINE_I 1994 \xc3\xa5pnet Rune Hyldmo, som var s\xc3\xb8nnen til Inge Hyldmo en ny butikk i Fredrikstad. Det ble ogs\xc3\xa5 etablert en shop-in-shop i Binders i Fredrikstad, samt en \xc2\xabtelekiosk\xc2\xbb i Storbyen Sarpsborg. _NEWLINE_Etterhvert ble det tydelig at butikkene i Storbyen og Binders Fredrikstad, stjal fokus fra hovedgeskjeften som var bedriftssalg s\xc3\xa5 det ble besluttet \xc3\xa5 legge ned i f\xc3\xb8rste omgang butikkene i Sarpsborg og Gr\xc3\xa5lum og rendyrke driften i Fredrikstad._NEWLINE_Dette var et smart grep, sammen med det at man satset helhjertet p\xc3\xa5 bedriftssalg med opps\xc3\xb8kende bedriftssalg og NetCom sine produkter gav gode resultater. Det resulterte i at man i 2005 var den st\xc3\xb8rste forhandleren til NetCom utenfor Oslo-omr\xc3\xa5det m\xc3\xa5lt i solgte abonnement og tjenester._NEWLINE_I 2007 \xc3\xb8nsket kjedekontoret til Klart Svar \xc3\xa5 etablere st\xc3\xb8rre kontroll p\xc3\xa5 distribusjonen via sine eiere MTU gruppen og NetCom. Dette innebar at Hyldmo-familien fikk tilbud om \xc3\xa5 selge butikken til Klart Svar kjedekontor. Dette tilbudet ble akseptert og Internsystem ble ett heleid selskap._NEWLINE_Dermed var historien til Norges eldste kommunikasjonsforhandler over for den gang. I alle fall for en stund. Selskapets driftsmidler, ansatte og lokaler ble overdratt til et nytt firma og navnet Internsystem ble lagt brakk.\n_START_SECTION_\nNy start\n_START_PARAGRAPH_\nI 2008 gjenoppsto imidlertid Internsystem-navnet igjen, ved at Rune Hyldmo etablerte et selskap med samme navn. Firmaet driver med consulting og r\xc3\xa5dgivning innen Cloud Computing. Programvare og r\xc3\xa5dgivning som f.eks SalesForce og Google Apps. Dessuten driver selskapet r\xc3\xa5dgiving omkring bygging av salgsteam osv.'